CELEX: 32015D0903
Language: hr
Date: 2015-06-10 00:00:00
Title: Provedbena odluka Komisije (EU) 2015/903 оd 10. lipnja 2015. o mjeri zabrane stavljanja na tržište šišača trave proizvođača NINGBO SPARK TOOLS Co Ltd, Kina, koju je poduzela Španjolska u skladu s Direktivom 2006/42/EZ Europskog parlamenta i Vijeća (priopćeno pod brojem dokumenta C(2015) 3800) (Tekst značajan za EGP)

12.6.2015   
            
            
               HR
            
            
               Službeni list Europske unije
            
            
               L 147/23
            
         PROVEDBENA ODLUKA KOMISIJE (EU) 2015/903
   оd 10. lipnja 2015.
   o mjeri zabrane stavljanja na tržište šišača trave proizvođača NINGBO SPARK TOOLS Co Ltd, Kina, koju je poduzela Španjolska u skladu s Direktivom 2006/42/EZ Europskog parlamenta i Vijeća
   
      
         (priopćeno pod brojem dokumenta C(2015) 3800)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima i o izmjeni Direktive 95/16/EZ (1), a posebno njezin članak 11. stavak 3.,
   budući da:
   
               (1)
            
            
               Španjolska je obavijestila Komisiju o mjeri zabrane stavljanja na tržište šišača trave N1E-SPK-200 (CB200-08) proizvođača NINGBO SPARK TOOLS Co Ltd, Kina, uvoznika ADEO SERVICES, Francuska, čiji je distributer u Španjolskoj LEROY MERLIN, Španjolska.
            
         
               (2)
            
            
               Šišač trave ima oznaku CE, u skladu s Direktivom 2006/42/EZ o strojevima.
            
         
               (3)
            
            
               Razlog za poduzimanje mjere bila je neusklađenost šišača trave s osnovnim zdravstvenim i sigurnosnim zahtjevima iz Priloga I. Direktivi 2006/42/EZ, točkama 1.4.1. – Opći zahtjevi za štitnike i zaštitne uređaje, 1.4.2. – Posebni zahtjevi za štitnike i 1.7.3. – Označivanje strojeva, jer je utvrđeno da je razmak između rezača i zaštitnog ruba alata manji od 10 mm, zbog čega postoji opasnost od posjekotina.
            
         
               (4)
            
            
               Španjolska je obavijestila distributera o nedostacima. Distributer je poduzeo potrebne mjere za uklanjanje neusklađenog proizvoda s tržišta.
            
         
               (5)
            
            
               Dostupnom dokumentacijom, izraženim mišljenjima i mjerama koje su poduzele uključene stranke potvrđeno je da šišač trave N1E-SPK-200 (CB200-08) ne ispunjava osnovne zdravstvene i sigurnosne zahtjeve određene Direktivom 2006/42/EZ. Stoga je primjereno smatrati mjeru koju je poduzela Španjolska opravdanom,
            
         DONIJELA JE OVU ODLUKU:
   Članak 1.
   Mjera zabrane stavljanja na tržište šišača trave N1E-SPK-200 (CB200-08) proizvođača NINGBO SPARK TOOLS Co Ltd, Kina, uvoznika ADEO SERVICES, Francuska, čiji je distributer u Španjolskoj LEROY MERLIN, Španjolska, opravdana je.
   Članak 2.
   Ova je Odluka upućena državama članicama.
   
      Sastavljeno u Bruxellesu 10. lipnja 2015.
      
         
            Za Komisiju
         
         Elżbieta BIEŃKOWSKA
         
            Članica Komisije
         
      
   
   
      (1)  SL L 157, 9.6.2006., str. 24.